10 Voordele van Suid-Afrika - Mom Making Memories
Hier is my lys van 10 voordele van Suid-Afrika:
Suid-Afrika is ‘n pragtige land. Mens kan nie werklik die skoonheid van die land met woorde beskryf nie; al wat jy nodig het is ‘n reis deur die land om die wonder van die natuur te beleef. ‘n Ongelooflike sonsopkoms en -ondergaan is nie beperk tot die strand nie, maar kan elke dag aanskou word waar jy is… in enige kombinasie van pers, pienk, rooi, oranje en geel. Op ‘n donker, wolklose nag kan jy miljoene sterre sien.
Diversiteit van ekosisteme, diere en plante. Ons land bied woestyne, woude, berge en oseane wat verskeie spesies voëls, soogdiere, visse en insekte huisves.
Suid-Afrika is kultuurryk. Ek glo elke kultuur in ons land voeg kleur tot die land se doek by. Ons het soveel om by mekaar te leer.
Sonskyn elke dag. Ek kan glad nie oor die weer in Suid-Afrika kla nie, behalwe dalk in ‘n hittegolf in Desember.
Biltong en braai. Geen verduideliking is verder hier nodig nie.
Goeie vriende. Kan mens dan braai sonder goeie vriende?
Familie. Hulle sê jou huis is waar jou hart is, maar my hart is by my familie. Hulle is my ondersteuningsraamwerk waar ons mekaar kan bemoedig en ondersteun, my veilige plek waar ek net kan wees en asem skep.
Vryheid van spraak. …op die oomblik altans.
Vryheid van godsdiens. Dis is vir my belangrik om my Bybel te kan lees en God te kan aanbid sonder vrees en vervolging.
Hoop. Ek wil graag afeindig en sê dat daar altyd hoop is… hoop vir vrede en ‘n toekoms vir ons kinders.
Dit is my lys met voordele van Suid-Afrika. Wat wil jy byvoeg by my lys?
← French Fridays – Buying paintings and a lazy afternoon	10 Great things about South Africa →
One thought on “10 Voordele van Suid-Afrika”
Pingback: 25 Dinge waarvoor ek dankbaar is - Mom Making Memories